20 ຄົນເສຍຊີວິດ ໃນການໂຈມຕີ ດ້ວຍລະເບີດລົດ 3 ຄັນ ໃນອີຣັກ
ສ່ວນຢູ່​ແຫ່ງ​ອື່ນ​ ​ເຈົ້າໜ້າ​ທີ່​ກ່າວ​ວ່າ ລະ​ເບີດ​ທີ່​ຫ້າງ​ໄວ້​​ແຄມຖະໜົນ ​ໄດ້​ສັ​ງຫານ ​ຜູ້​ບັນຊາ​ການຕຳຫລວດ ຂອງ​ແຂວງ Anbar ທີ່​ປະສົບ​ກັບ ບັນຫາການກະບົດນັ້ນ.
ບັນດາເຈົ້າໜ້າທີ່ຮັກສາຄວາມປອດໄພ ໃນອີຣັກ ກ່າວວ່າ ລົດທີ່ ບັນຈຸ ລະເບີດ 3 ຄັນໄດ້ແຕກຂຶ້ນ ໃກ້ໆກັບເມືອງ Baquba ຢູ່ທາງ ທິດເໜືອຂອງນະຄອນຫລວງ Baghdad ເຮັດໃຫ້ຢ່າງນ້ອຍ 20 ຄົນເສຍຊີວິດ ອີກຫຼາຍໆຄົນໄດ້ຮັບບາດເຈັບ ຈາກຄວາມແຮງຂອງລະເບີດລົດ ໃນວັນອາທິດມື້ນີ້ ໃກ້ໆກັບອາຄານໂຮງການຂອງລັດຖະບານ ທີ່ສຳຄັນໆ ສ່ວນຢູ່ແຫ່ງອື່ນນັ້ນ ເຈົ້າໜ້າທີ່ກ່າວວ່າ ລະເບີດທີ່ຫ້າງໄວ້ແຄມ ຖະໜົນ ໄດ້ສັງຫານ ຜູ້ບັນຊາການຕຳຫລວດຂອງແຂວງ Anbar ທີ່ປະສົບກັບບັນຫານັ້ນ ການໂຈມຕີ ເກີດຂຶ້ນໃກ້ໆກັບເມືອງ Ramadi ທາງທິດ ຕາເວັນຕົກ ຂອງນະຄອນຫລວງ Baghdad ບໍ່ມີກຸ່ມໃດອອກມາອ້າງເອົາ ຄວາມຮັບຜິດຊອບ ໃນການໂຈມຕີຄັ້ງນີ້ ຊຶ່ງມີຂຶ້ນມື້ນຶ່ງ ຫຼັງຈາກ ຕຳຫລວດອີຣັກ ກ່າວວ່າ ຜູ້ຊາຍວາງລະເບີດສະລະ ຊີບຄົນນຶ່ງ ໄດ້ບີບຄະນວນລະເບີດຂອງລາວ ຢູ່ຕະຫລາດແຫ່ງນຶ່ງ ທາງກ້ຳເໜືອຂອງ Baghdad ສັງຫານຢ່າງນ້ອຍ 7 ຄົນ ແລະ ອີກປະມານ 20 ຄົນ ໄດ້ຮັບບາດເຈັບ ການໂຈມຕີໃນວັນເສົາວານນີ້ ເກີດຂຶ້ນໃກ້ໆກັບເມືອງ Meshahda ຊຶ່ງເປັນບ່ອນທີ່ມີການປະທະກັນ ລະຫວ່າງກອງກຳລັງອີຣັກ ກັບ ພວກນັກຕໍ່ສູ້ຫົວຮຸນແຮງລັດອິສລາມ ທີ່ໄດ້ເຂົ້າຄວບຄຸມຫຼາຍໆເຂດ ອັນກ້ວາງໃຫຍ່ ທາງພາກເໜືອ ແລະ ພາກຕາເວັນຕົກຂອງອີຣັກນັ້ນ